Na temelju članka 117. Zakona o socijalnoj skrbi („Narodne novine“, broj 157/13, 152/14, 99/15,52/16, 16/17,130/17 , 98/19, 64/20) i članka 31. Statuta Općine Perušić („Županijski glasnik“ ličko-senjske županije broj 7/13,5/18, 7/20) Općinsko vijeće Općine Perušić na sjednici održanoj dana 13. studenog 2020. godine donijelo je

**SOCIJALNI PROGRAM OPĆINE PERUŠIĆ ZA 2021. GODINU**

1. **UVODNI DIO**

Cilj socijalnog programa je sagledavanje potreba, vrsta i oblika pomoći osobama u stanju socijalne potrebe na području Općine Perušić, kako bi se kroz proračun osigurala potrebna sredstva, te odlukama odredili korisnici prava po osnovi socijalne skrbi. Ovim programom u okviru osiguranih sredstava utvrđuju se prava utvrđena Zakonom o socijalnoj skrbi i druga prava i pomoći, način financiranja tih prava, te uvjeti i način njihova ostvarenja.

1. **OBLICI POMOĆI**

Programom socijalne skrbi za 2021. godinu utvrđuju se slijedeći oblici socijalne skrbi:

**1. Jednokratna naknada**

Jednokratna naknada priznaje se samcu ili kućanstvu koji zbog trenutačnih materijalnih teškoća nije u mogućnosti podmiriti osnovne životne potrebe nastale zbog rođenja ili školovanja djeteta, bolesti ili smrti člana obitelji, elementarne nepogode i slično.

Ukupni iznos priznatih jednokratnih naknada u jednoj kalendarskoj godini ne može iznositi više od pet osnovica iz članka 27. stavka 2. Zakona o socijalnoj skrbi za samca, odnosno sedam osnovica za kućanstvo, a sve u suradnji sa Centrom za socijalnu skrb.

U slučaju ograničenih proračunskih sredstava prednost pri dobivanju jednokratnih naknada daje se podnositeljima zahtjeva u slučaju bolesti djeteta, pomoći za dijete sa posebnim potrebama i u slučaju elementarnih nepogodama sa težim posljedicama.

Podnositelj zahtjeva dužan je uz zahtjev priložiti svu medicinsku dokumentaciju,odnosno zapisnik o pretrpljenoj imovinskoj šteti zbog elementarne nepogode i to u roku od sedam dana od dana podnošenja zahtjeva. Općina Perušić će o zahtjevu odlučiti u roku od maksimalno 30 dana od dana podnošenja zahtjev, te će u slučaju pozitivnog rješenja zahtjeva isplatiti jednokratnu pomoć u roku od maksimalno trideset dana.

Iznos: 50.000,00 kuna.

**2. Oslobađanje od dijela plaćanja programa dječjeg vrtića**

Oslobađanje od dijela plaćanja programa, odnosno troškova boravka djece u dječjem vrtiću. Ova mjera odnosi se na djecu korisnike vrtića čiji se roditelji oslobađaju plaćanja dijela iznosa.

Općina Perušić podmiruje 50% iznosa od iznosa koji roditelji uplaćuju za korištenje vrtića. Iznos: 140.000,00 kuna.

**3. Dar za novorođeno dijete i svako slijedeće novorođeno dijete**

Dar za novorođeno dijete i svako slijedeće novorođeno dijete dodjeljuje se obiteljima koje imaju prebivalište na području Općine Perušić. Zahtjev se uz odgovarajuće isprave podnosi Jedinstvenom upravnom odjelu koji, uz prethodnu suglasnost načelnika, odobrava pomoć.

Jednokratna novčana pomoć za novorođeno dijete iznosi 1.000,00 kuna

Iznos: 20.000,00 kuna.

**4. Sufinanciranje prijevoza učenika**

Ova mjera odnosi se na učenike sa područja Općine Perušić koji pohađaju srednju školu u Gospiću i Otočcu te Osnovnu školu u Perušiću za djecu koja nisu u Programu sufinanciranja od strane Ličko senjske županije: Iznos: 60.000,00 kuna.

**5. Sufinanciranje prehrane za djecu u osnovnim školama**

Ova mjera se odnosi na pomoć roditeljima da podmire troškove prehrane djece u osnovnim školama kako bi se osiguralo pravo svakog djeteta na topli obrok. Iznos: 55.000,00 kuna.

**6. Financijska pomoć studentima**

Ova mjera odnosi se na pomoć redovitim studentima u pokrivanju troškova studiranja.

Iznos: 40.000,00 kn

1. **ZAVRŠNE ODREDBE**

Na temelju Socijalnog programa i kriterija koje donosi Općinski načelnik Općine Perušić isti odobrava pojedinačna rješenja o priznavanju pojedinih prava po ovom Socijalnom programu.

Rješenja o odobrenju donosi Pročelnik Jedinstvenog upravnog odjela Općine Perušić.

Općinski načelnik može svojom odlukom, a skladu sa proračunom odobriti sredstva podnositelju zahtjeva ako je to u skladu sa zakonom.

Pojedinačna prava iz ovog Programa osigurat će se isključivo osobama koje imaju prebivalište na području Općine Perušić.

Program se provodi putem usvajanja proračuna, Odluka izpodručja socijalne skrbi i drugih općih akata, te aktivnosti načelnika i Jedinstvenog upravnog odjela na rješavanju pojedinačnih predmeta.

Ovaj Program stupa na snagu dana 01. siječnja 2021. god.

**Predsjednik vijeća**

Milorad Vidmar

KLASA:

URBROJ: